AaB's stærke forsvarsspiller Michael Jacobsen må nøjes med at løbetræne under ligaholdets ophold i La Manga i Spanien. Det er en lægskade, der stadig holder Michael Jacobsen ude af AaB's træningskampe. - Ambitionen er jo altid at spille så meget som muligt. Derfor er det træls at stå uden for, siger Michael Jacobsen til TV2/NORD. Han har ikke spillet de foreløbig tre træningskampe for AaB - og er næppe klar til den sidste. Der er til gengæld gode chancer for at han bliver klar til sæsonpremieren 15. marts mod OB.

Opsummering:
Michael Jacobsen spiller ikke i Spanien men ventes klar til premieren